**Referat fra Bestyrelsesmøde i Tørring beboerforening d. 23.11.2021**

Deltagere: Bente, Rasmus, Trond og Anne Grethe

Afbud fra Johanna

Mødet var delt i to, da Trond ikke kunne deltage i første del pga risiko for inhabilitet ved en eventuel overtagelse af ekstra jord til fællesgrunden.

**Del 1**

I første del af mødet deltog Bente, Rasmus og Anne Grethe. Eneste punkt var, at få udarbejdet en hverve-skrivelse for at få interesserede til at træde ind i arbejdet med opgaverne i forbindelse med Gisela og Nis’ tilbudte jordstykke. Bente vil gerne deltage i arbejdet som bestyrelsens repræsentant, men vi har brug for flere kræfter med de rette kompetencer og interesser, hvis vi skal få det optimale ud af en eventuel overtagelse.

Bente sørger for at sende ud til medlemmerne via Facebook og pr. mail.

**Del 2**

Trond deltog herefter i de resterende punkter.

**1. Orientering**.

Lisbeth er fratrådt som bestyrelsesmedlem og da Johanna er eneste suppleant, er hun kandidat til at overtage bestyrelsesposten. Forinden mødet havde Johanna tilkendegivet, at hun var villig til at overtage posten efter Lisbeth. Da vi er så langt henne i bestyrelsesperioden, besluttede vi, at vi klarer den restende periode uden valg af nye suppleanter.

**2. Strøm til arrangementer på fællesgrunden.**

På sidste møde besluttede vi at betale for, at Trond kunne etablere en bimåler ved sin garage, så han kan holdes skadesløs ved brug af strøm til arrangementerne på fællesgrunden. Efterfølgende var der dog nogle medlemmer, som var blevet i tvivl om, om der kunne findes en alternativ løsning, så det ikke var nødvendigt at bruge beboerforeningens midler til denne etablering. Efter en lille debat enedes vi om at holde fast i den beslutning, som blev taget på forrige bestyrelsesmøde. Trond kan derfor rekvirere en elektriker til at udføre arbejdet.

**3. Asfalt – grus på Tulstrupvej.**

Trond har forgæves forsøgt at komme i kontakt med vejafdelingen i kommunen, - og han fortsætter med at forsøge at komme i dialog for at høre, om der er planer om at retablere vejen, som den var før gruset blev lagt (ved en fejl).

**4. Knudsøfredningen**

Der er stærke kræfter og beboere, både i Tulstrup og Tørring som har påtaget sig en kæmpe opgave med at forhindre at de fredede arealer i fremtiden skal benyttes til boligformål. Selv om vi som bestyrelse gerne ville deltage i arbejdet, så kan og må vi ikke deltage som forening, idet vi skal varetage alle medlemmers tarv og vi kender ikke alles holdning til sagen.

Vi er i bestyrelsen enige om, og kan understrege, at vi er meget trygge ved det arbejde, der allerede er i fuld gang med at bevise, at vores landsbyer IKKE er i forfald.

**5. Landsbyforum**

Der er ikke umiddelbart interesse for at overtage Lisbeths plads i dette forum.

Trond undersøger hos Lene Simoni Thorup, som er kontaktperson for Landsbyforum, om vi kan være passive medlemmer eller om det er et krav, at der skal være en repræsentant for Tørring.

**6. Tørringpåtoppen – Facebook**

Vi har fået en forespørgsel på, hvem der vedligeholder vores Facebook-gruppe. Baggrunden er, at der er rigtig mange medlemmer, som enten ikke er aktive eller som er fraflyttet byen. Er der regler for, om man kan være medlem af gruppen hvis man ikke bor i Tørring længere? Ingen af bestyrelsens medlemmer kunne svare på spørgsmålet. Sanne fra Selvejervej en opført som administrator sammen med Nis.

Måske kan de svare på spørgsmålet.

**7. Økonomi**

Vi har en beholdning på ca. kr. 40.000,- pr. dags dato.

Næste møde afholdes hos Bente – 24.01.2022 kl. 20.00

Der skal udarbejdes oplæg til generalforsamlilngen.

Tørring, 01.12.21

Pbv

Anne Grethe Kristiansen